**Жеке тұлғаның салық берешегіне байланысты шешімдер нысандарын белгілеу туралы**

Қазақстан Республикасы Салық кодексінің 49-бабы 4-тармағына, 83-бабы 1-тармағының 8) тармақшасына және 190-бабы 2 және 4-тармақтарына сәйкес **БҰЙЫРАМЫН:**

1. Қоса беріліп отырған:
2. жеке тұлғалардың салық берешегін өтеу туралы хабарламаның нысаны

осы бұйрыққа 1-қосымшаға сәйкес бекітілсін;

2) жеке тұлғаның берешегін өндіріп алу туралы салық бұйрығының нысаны осы бұйрыққа 2-қосымшаға сәйкес бекітілсін;

3) жеке тұлғаның берешегін өндіріп алу туралы салық бұйрығын жою туралы бұйрығының нысаны осы бұйрыққа 3-қосымшаға сәйкес бекітілсін.

1. Қазақстан Республикасының Қаржы министрлігінің Мемлекеттік кірістер комитеті Қазақстан Республикасының заңнамасында белгіленген тәртіппен:
2. осы бұйрықты Қазақстан Республикасының Әділет министрлігінде мемлекеттік тіркеуден өткізу;
3. осы бұйрық ресми жарияланғаннан кейін оны Қазақстан Республикасының Қаржы министрлігінің интернет-ресурсында орналастыру;
4. осы бұйрық Әділет министрлігінде мемлекеттік тіркеуден өткен күннен бастап он жұмыс күні ішінде осы тармақтың 1) және 2) тармақшаларында көзделген іс-шаралардың орындалуы туралы мәліметтерді Қазақстан Республикасының Қаржы министрлігінің Заң қызметі департаментіне ұсынуды қамтамасыз етсін.

3. Осы бұйрық 2026 жылғы 1 қаңтардан бастап қолданысқа енгізіледі және ресми жариялауға тиіс.

|  |  |
| --- | --- |
| **Лауазымы** | **Аты-жөні** |