**«Жеке тұлғаның салық берешегіне байланысты шешімдер нысандарын белгілеу туралы» Қазақстан Республикасы Қаржы министрінің бұйрық жобасын қабылдаудың ықтимал қоғамдық-саяси, құқықтық, ақпараттық және өзге де салдарын**

**БАҒАЛАУ**

**1. Қоғамдық-саяси салдарын бағалау:**

Жоба азаматтардың конституциялық құқықтары мен бостандықтарын бұзбайды және салықтық әкімшілендірудің ашықтығын арттыруға бағытталған. Ол тек жеке тұлғаларға қолданылады.

Жобаның қабылдануы қоғамда әлеуметтік шиеленіс немесе наразылық туындатпайды. Керісінше, ол салықтық әкімшілендіруді жүзеге асыру және бюджетке салықтар мен өзге де міндетті төлемдерді төлеуден жалтаратын тұлғаларға қатысты уақтылы шаралар қабылдау процесіне бағытталған. Бұл өз кезегінде мемлекеттік институттарға деген сенімді нығайтуға және әділ бәсекелестікті қамтамасыз етуге ықпал етеді.

**2. Құқықтық салдарын бағалау:**

Жоба Қазақстан Республикасының Салық кодексінің 49-бабының 4-тармағын, 83-бабы 1-тармағын 8) тармақшасына және 190-бабының 2 және 4-тармақтарына сәйкес іске асыру мақсатында әзірленген. Тиісінше, ол Конституцияға және қолданыстағы өзге де нормативтік құқықтық актілерге қайшы келмейді.

Ұсынылып отырған құқықтық реттеу қажет және негізделген болып табылады, өйткені ол салық төлеуші өз міндеттемелерін орындамаған жағдайда салық міндеттемесінің орындалуын қамтамасыз ету әдістерін және (немесе) салық төлеушіден салық берешегін өндіріп алу жөніндегі шараларды пайдалануды көздейтін жеке тұлғаның салық берешегіне байланысты мемлекеттік кірістер органдары шешімдерінің нысандарын белгілейді. салықтар бойынша берешекті салықтар бойынша берешектің ең жоғары сомасынан асатын мөлшерде өтеу.

Жоба салық төлеушілер үшін жаңа міндеттемелер мен шектеулер енгізбейді, тек Қазақстан Республикасының Салық кодексінде көзделген процесті реттейді.

Осылайша, жоба заңнаманы қолдануда құқықтық анықтықты және болжамдылықты нығайтуға ықпал етеді.

**3. Ақпараттық салдарын бағалау:**

Жобаның ақпараттық салдары орташа деңгейде бағаланады, себебі бұл жоба салықтық міндеттеменің орындалуын қамтамасыз ету тәсілдерін және (немесе) салық төлеуші салықтық берешегінің шекті мөлшерінен асатын сомада салықтық берешегін өтемеген кезде салық төлеушіге салықтық берешекті мәжбүрлеп өндіріп алу шараларын қолдануды көздейтін жеке тұлғалардың салықтық берешегіне байланысты мемлекеттік кірістер органы шешімдерінің нысанын белгілеуді регламенттейді, бұл салық төлеушілерді мемлекеттік кірістер органдары тарапынан мәжбүрлеп өндіріп алу шараларын қолданбай салық берешегін дербес өтеуге ынталандыруға мүмкіндік береді, **нәтижесінде берешектің төмендеуіне және бюджеттің кіріс бөлігін толықтыруға әкеп соғады.**

Сондай-ақ, 2025 жылдың қыркүйегінде медиа-жоспарға сәйкес мемлекеттік кірістер комитетінің осы мәселе бойынша баспасөз релизін жариялау жоспарлануда.

**4. Өзге салдарды бағалау:**

Жоба республикалық бюджеттен қосымша шығыстарға әкеп соқпайды, кәсіпкерлік ортаға, бәсекелестікке немесе экологиялық жағдайға теріс әсер етпейді.

Өзгерістер нормаларды техникалық нақтылауға бағытталған және ұйымдастырушылық немесе институционалдық реформаларды көздемейді.

Өзге салдарлар болжанбайды.

**Қазақстан Республикасының**

**Қаржы министрі М. Такиев**